
A GUALTE Ro. CHARLETONO, ejuſdem Collegit . 
Socio; 16 die Auguſti, An. Dom. 1705. Etatis „ 
ſuæ 85. 

LON DINI, 


proſtant apud Sa M. SMITH & BEN JI. WALFoRD, 
Regiæ Societatis Typographos, ad Inf ignia Prin- 
\cipis in Cœmeterio D. Pauli. MDCC V. 

Ampliſſime, Conſultiſſimeqʒ 5 
PR A SES, 
College ornatifſimi, 
& 
Quotquot heic glomerati eſtis 
Viri ſpedabiles. 


Uſpicatd, ſummoque Numine (ut credere 
fas eſt) propitio, huc nunc conveniſtis, 
College ornatiſſimi: Gratiis quippe nobis 
hodie litandum eſt, & Amicitiæ. Advenit 
enim, anno jam ad exitum properante, feſtus ille 
dies, quo hominum collatis in magnificum hoc So- 
phiæ templum beneficiis clarorum memoriam, pro 
annuo more, ſolenniter recolere debemus. Id ſci- 
licet prudentiſſimum ſummi illius Viri Doctoris 
HARVEI, cujus nomen * indulgentiſſimi Pa- 

tris colimus & veneramur, inſtitutum à nobis exigit. 
Exigit etiam ipſemet hic lecus, in quo nunc tam 
commodè, tam decorè conſidemus: Imo gratitude 
ipſa, Themidis filia, exigit. Neque enim aliter 
fleri poteſt, ut ea, qua par eſt, celebritate, noſtro 
defungamur officio, niſi Mecænatum noſtrorum exi- 
mia in nobiliſſimum iſthoc Philoſophiz ſacrarium 
merita, & laudes, grata commemoratione, nec pror- 
ſus indignis præconiis, in luce populi, recognoſcen- 
do. Quid enim claros Viros vita defunctos à po- 
ſteris optare, atque expetere credamus, quam ut id- 
ipſum illis, quo nos maximè delectamur, tribuamus: 
nimirum ut eos illuſtri memoria, ac recordatione de- 
coremus? Hæe autem gloria eſt, & aſſidua illorum 
virtutis recordatio. Quam ſi ſermone, laudatio- 
neque noſtra immortalem efficere liceat; hoc uno 
de mortuis nos vel optimè meritos exiſtimare poſ- 
ſemus. | 

At vero inauſpicato & mihi, vobifque, Do@:ſſims 
Auditores, neſcioſqua fatorum inclementia contigit, 
ut iterum in -me revolutum ſſt grave illud heic 
publice orandi ſaxum, contra falebroſum Ariftar- 
chorum clivum denuo volvendum. Arduum ſane 
opus, viribuſque meis dudum jam fatiſcentibus lon- 
ge impar. Sed Conſultiſſimi Præſidis imperio haud- 
quaquam obnitendum. _ Pe 

Egregiè utique Cælius Rhodiginus dicam, an Pata- 
dinus? de Alcibiadis concionari metuentis verecun- 
dia diſſerens, Quam formidoloſum ſit, inquit, ha- 
bendæ orationis causd, in concionem prodire, mul- 
torum, opinor, exemplis abundè innotuiſſe: quan- 
do populi conſpectum non ferentes plerique, metu 
perfuſi, ac rubore inexpugnabili, capite convelato, 

raptim ſe /proripientes' inde, domeſticas petiere la- 
tebras ; nonnulli etiam perculſi vehementiùs, ſilen- 
tium ſibi indixere perpetuum. Et unicum illud De- 
clamatoriæ artis exemplum, Poreium Latronem, cum 
pro reo in Hiſpania Porcio Ruſtico, propinquo ſuo, 
diceret, uſque eo confuſum refert Marcus Annens 
Seneca, (& ipſe ſæculi ſui Oratorum facilè prin- 
ceps, ) ut à ſolœciſmo inciperet ; nec ante potuiſſe 
confirmari, quam judicium ex foro in baſilicam 
transferretur. Eſtque ſane quòd credamus, illi non 
accidiſſe hoc ab infirmitate mentis, aſt a rei dunta- 
xat novitate, quæ inexercitatos etſi non concutit, 
movet tamen, & aliquanto turbat naturali in hujut- 
modi conſternationem facilitate corporis pronos. 
Vereor igitur equidem, ne mihi quoque idem 
contingat animi ſtupor, ex hoc loco hodie apud vos 
ri ſapientiæ atque honorum inſigni bus illuſtres ) di- 
cturo. Quo enim cunque me verto, argumenta te- 
nuitatis meæ video: nec ad rationem & calculos 
omnia facile eſt revocare, quæ animum vix ſibi 
conſtantem certo de ſtatu dejiciunt. Scilicet ex re- 
pentinæ illius, qua jam perculſum me ſentio, formi- 
dinis cauſis, aliæ non aliundè quam ab imperfectio- 
num propriarum conſcientia proveniunt: alias verò 
mihi ſuggerit Dignitas veſtra, ſummaque, quam vo- 
bis debeo, obſervantia. Ex eis igitur, quæ in u- 
troque genere occurrunt, liceat mihi precor paucu- 
las ſeligere, atque in medium afferre ſingulatim: ut 
vobis demum certins conſtet, quam imparem me ju- 
dicem difficillimæ huic, quam indulgentiſſimi Præſi- 
dis juſſu, veſtroque potiſſimùm fretus favore, ſuſei- 
pere aggredior, Provinciæ; quantumque juris habe- 
am, ad benignitatis veſtræ ſubſidium, ſicubi expecta- 
tioni non ſatisfecero, impetrandum. In 

In meipſum reſpiciens, nihil ( profiteor) nifi ho- 
munculum cerno, ſuapte naturi curioſum quidem, 
& induſtrium, ſcientizque, a prima uſque pueritia, 
cupidiſſimum: ſed perquam exiguis ingenii præſi- 
diis munitum, ſed Democriti patria dignum, fed cui 
que didicit omnia ſtatim excidunt, ſed graviſſimis 
afflictum infortuniis, ſed in Rhetorum ſcholis ho- 
ſpitem, ſed cujus viriditatem ſenectus dudum jam 
abſtulit, & (ut verbo expediam ) opinione homi- 
num longe minorem. His inſuper nævis (quos, fi 
Mathematicus eſſem, minime dubitarem infauſtis 
quibuſdam aſtrorum nativitati meæ malignis aſpe- 
ctibus invidentium influentiis adſcribere) diuturnus 
raptim ac feſtinanter quæque ſcribendi uſus, cum 
ardore quodam cogitandi conjunctus, ſtilum adje- 
cit ſimplicem, incomptum, aſperum, crebris hiati- 
bus interruptum, afferentemque legentibus obicem 
ſubinde ac moram; ut vix {bi temperare poſſint, 
quin malè ſcriptoris infelicitati dicant, qui ipſos iis 
ſenticetis nequicquam induerit. Videtis itaque, Au- 
ditores (omnium certè quotquot unquam Philo- 
ſophiæ ſacris operati ſunt, perſpicaciſſimi;) Vide- 
tis, inquam, quam ſim ineptus huic muneri, ad 
quod ab optimo Collegii hujus Moderatore deſigna- 
tus fui, cum laude ac dignitate obeundo. 

Dum vero, met ipſius abſoluto examine, oculos 
& animum, ea qua par eſt obſervantia, in vos, Virs 
eruclitiſſimi, converto; novis me terroribus undique 
obſeſſum ſentio: vixque refrænare poſſum, quin 
prorſus, abjectà 1illa, quam partim a ſperatis litera- 
rum auxiliis, partim ex ſincera Genit mei adverſum 
vos devotione concepi, fiducia, deſperationi ſuc- 
cumbam. Hinc terret me perſpicacitas veſtra, quæ 

tanta eſt, ut quæcunque ex hac ſede dicenda habe- 
am, ſolenni hac ione, anticipetis ſtupenda qua- 
dam prolepſi: à qua quantum infeliciter defecerit, 
tantum neceſſe eſt, infra rem, legeſque decori cadat 
vel elaboratiſſima cujuſcunque oratio. Illinc ſpes & 
expectatio, quam, pro eximia humanitate veſtra, de 
me concepiſtis, vehementer terret: parumque ab- 
eſt, quin ego conquerar de invidioſis illis exquilitz 
eruditionis attributis, quibus veſtro ex numero non- 
nullis placuit, exilitatem meam onerare. Nam in 
meis profectò facultatibus, quales quales ſunt, om- 
nino nihil eſt, quo aut horum reſpondeam opinio- 
ni, aut expleam animos invidentium. Neque etiam 
magis ideo me fingulariter literis excultum exiſtimo, 
uàm formoſum putarem, ſi imaginem meam exige- 
retis. Indulgentiz veſtrz ſcio id eſſe, non judicii : 
& {i modo judicii eſt, indulgentia vobis impoſuit. 
Nil mirum igitur, fi quid hac potiſſimum ſolennita- 
te proloqui debeam, plane neſcio: adeo verum eſt 
illud Taciti effatum, Pavidis conſilia in incerto ſunt. 

Cæterum jaQa eſt alea: & Rubicon audacter tranſ- 
mittendus. Heicque opportunè Cynthius aurem 
vellit, & admonet, penſi mihi hodie injuncti duas 
præcipuè partes eſſe: unam ſcilicet ut Medicine præ- 
ſtantia demonſtretur; ut Heroum illorum, qui incly- 
tum hocce Collegium arctiſſimo beneficiorum vincu- 
lo fibi obſtrinxere, nomina & virtutes haud indig- 
nis celebrentur elogits, alteram. 

De priori equidem olim ex ipſo hoe ſuggeſto co- 
piosè dillerut; quamplurimis rationibus, fidemque 
cogentibus argumentis evincens, ut à remotiſſima 
uſque antiquitate ſuam artium omnium præſtantiſſi- 
ma, Medicina deduxcrit originem; quam fit cunctis 

mor- 

mortalibus neceſſaria & utilis; quam illuſtres habu- 
erit omni ab ævo cultores; quanto in honore apud 
gentes omnium ſapientiſſimas, nobiliſſimaſque habi- 
ta fuerit; quantis eam przconiis ipſa ſummi Numi- 
nis oracula cumulaverint; quot denique ſingularibus 


privilegiis, immunitatibus, donariis, honorificis emi- 


nentiæ inſignibus, aliiſque peculiaris gratiæ ac favo- 
ris teſtimoniis, Medicinæ Profeſſores colere atque 
exornare dignati ſunt, qui ampliſſima imperia feli- 


eiter diuque ſuſtinuere. Quibus nunc, auctarii loco, 


adjicere viſum eſt cœleſtis illius Archiatri, Domini- 
que noſtri J ESU CHRIST I divinam auctoritatem. 
Qui ex intemeratæ quidem Virginis utero in hanc 
lucem ingreſſus, ſed ita ingreſſus, ut nec Deitati ali- 
quid diſceſſerit, quam conſervavit, nec Humanitati 
quidquam defuerit, quam aſſumpſit; idem ſcilicet 
cum Deo, quamvis alius a Patre: & in quo hoc 
quoque eſt divinitatis, quod cum Deo ineffabili con- 
junctione jungitur humanitas. Hic nempe Meor7»s 
Sed , ardzwrs, ſepoſità ad tempus divinæ Majeſtatis 
gloria, beatiſſimique Patris ſinu ſponte relicto, in 
hanc miſeriarum dolorumque vallem eo tantùm con- 
ſilio deſcendit, ut hominum vitiis ſimul mederetur & 
morbis. Idem totius mundi Soſpitator religioſiſſimè 
ab aulis Magnatum, ab artibus Polit icorum, a Magi- 
ſtratuum negotiis, à Rabbinorum myſteriis, a Ponti- 
ficum conſillis, a Juriſperitorum litibus, ab interceſ- 
fionibus Advocatorum, a Judicum officiis ſe abſti- 
nvit : principem tamen inter Medicos locam obti- 
nere, neque nomini ſuo, neque officio inglorium ex- 
iſtimavit. Variis quidem quamplurimiſque miracu- 
lis ſuam ubique demonſtravit Divinitatem : nullis 
tamen certins, quam a nativitate cxcis viſum, ſurdis 

* auditum, 


7 . ONES Te 
3 n 
. 
- %* 45 a Wm « 
— hs FI * IS 


_ FS. 

auditum, loquelam mutis, claudis pedes, paralyticis 
nervorum robur, lepra fœdatis decorem, febrium 
incendio aduſtis refrigerium, ſanitatem conclamatis, . 
demortuis jam & quatriduo ſepultis vitam reſtituen- 
do. Suos numeret Æſculapius clientes, ſuos recenſe- 
at Hippocrates, ſuos enarret Galenus ; referant qui- 
bus medicamentis, qua methodo, quo ſalutari præ- 
ſcripto Peſtem, Febres, Epilepſiam, Paralyſin, ali- 
oſque id genus contumaciſſimos morbos expugna- 
rint: nihil ſanè dixerint, nihil egerint, ſua ſi nar- 
ret in hoc genere admirabilia opera Servator ille, 
Medicuſque hominum CRIs Tus. Qui & ipſe quam 
exercuerat artem, omnibus male habentibus voluit 
eſſe commendatiſſimam, cum inquit, i qui valent, 
non opus eſt medico, ſed iis qui male affeti ſunt. 
Quod unum ipſius Veritatis oraculum, fi aliud nil à 
nobis adferri in Medicinz patrocinium poſſet, eſſet 
profecto per ſe ſatis, ad perpetuum iis omnibus, qui 
ejus dignitati quomodocunque detractum eunt, in- 
dicendum ſilentium. Videtis itaque, Auditores Hu- 
maniſſimi, ut ipſa Dei ſapientia, ne quid demum ju- 
ſtiſſimo divinæ artis præſidio deeſſet, eandem ſuo & 
exemplo illuſtraverit & doctrina: & ita videtis, con- 
fido, ut me priorem penſi mei partem haud indili- 
genter abſolviſſe cenſeatis. 

Verùm antequam ad Poſteriorem progrediar, in- 
gens ille, quem in animo meo nobiliſſimæ hujus Ar- 
tis causà concepi, dolor calamum ſiſtit, meque hic 
pauliſper veſtigia premere cogit. Nunc enim per- 
verſam videtur fortuna rationem inſtituiſſe, ut Pro- 
feſſio noſtra vileſcat indies, & minoris fiat. Eſtque 
proh dolor ! quod Medicinæ metuamus, ne hujus 
intra ſæculi decurſum, uſque eo in diſcrimen exiſti- 

mationis veniat, ut indigna habeatur, cut Viri five 
natalibus ingenui, five egregiis ingenit dotibus or- 
nati, ſe totos addicant, devoveantque. Diu nam- 
que jam eſt, quod haud parum de priſtina ſua exi- 
ſtimatione, non ſolùm apud ventoſam plebem, ve- 
rum et iam Magnates, Satrapas, ſummiſque rebus Præ- 
poſitos perdidit: indies magis magiſque tanquam 
impellente fato, declinans ad occaſum. Hocque 
alia nulla de cauſa, niſi ex ingenti numero & inſci- 
tia, vilitateque (ne quid acerbius dicam) eorum, 
' qui ſcientiæ orgiis nunquam rite initiatl, ſacris ta- 
; men operari non erubeſcunt; quique neglectà mor- 
—_ borum per caufas naturales cognitione dignotione- 
: que Eu.) ſolam temerè dicam, an impiè con- 
fectantur; atque ut Plinius (lib. 26. cap. I.) veriſ- 
fime, difcunt periculis concivium, ac per experimenta 
impunò mortes agunt. Hodie ſcilicet {1 unquam (quod 
nulli non honeſto pectori mœrorem inurere debet 
acerbiſſimum) ejuſmodi Receptarioram, Agyrtarum, 
Circumforaneorum, Veneficorum omnia plena. 


Fingit ſe Medicum quiſquis, idiota, profanus, 


Jud ets, monachus, hiſtrio, raſor, anus. 


| Nihil dixiſti, Satyrice; medicos ſe fingunt quoque 

2 Rizotomi, Seplaſiarii, ſordidi Balneatores, triobola- 
res Phlebotomatores, Spurcidici Lenozes, indocti pa- 
rochiarum Sacrificuli, Chymiſtæ carboniperdes, auda- 
culi Edentatores, impudentiſſimi Oromantes, vetera- 
tores Fatidici, libidinoſæ Obſtetrices,, Teach, & 
præ cæteris omnibus perfida la, ingratiſſimaque im- 
poſtorum gens, Phar macopolæ ; qui ſunt in Rep, æ- 
grorum permcies, rei medicæ calamitas, & libitinæ 
. præſides. 

præſides. His tamen Exo--pd3or, cataſta, loris, & 
equuleo dignis, Magiſtratus importuna utique, & non 
ſolùm proletariis, & capite tantùm cenſis, fed am- 
pliores fortunæ hominibus, imo ſibimet etiam ipſis 
interdum exitiali lenitate, parcunt: neque ulla in 
eos pœna in Rebuſp. conſtituta eſt (ut olim gravi- 
ter conqueſtus eſt Hippocrates Magnus, in Nu ) 
præterquam ignominiæ. Quæ nihil afficit, neque 
contingit eos, qui ex compoſito Medici perſonam in - 
duerunt. Ut nos, graviſſima de cauſa, cum Marcel- 
Io Palingenio exclamemus, | 


O miſere leges ! que talia crimina fertis. 

O ceci Reges! qui rem non cermtis iſftant. 

Vos quibus imperinm, qui mundi frena tenetis, 
Ne tantum tolerate nefas, hanc tollite peſtem. 


Intereſt enim generis humani, ut procul arceantur 


ab omnium nobiliſſimæ artium exercitio, qui eam 


ne a limine quidem ſalutàrunt; ſed civium valetudi- 
nem quzſtui habent, debitumque medendi fructum 
aliis ſceleratè preripiunt, qui ab ineunte uſque æta- 
te in eadem addiſcenda operæ plurimum, ingenteſq; 
ſumptus fecere. Quid namque crudelius eſt, quam 
imperito, & quicquid uſquam concipitur nefas, lu- 
celli causa, auſuro Agyrtæ bonos cives tradere im- 
pune occidendos? Quid iniquius, quam ſublati mu- 
nerum, dignitatum, graduum, meritorum, perſona- 
rum diſtinctione, profanis ſacra, ignavis generoſa, 
ardua indoctis, ſubtilia idiotis, honeſta impuris, 
omnibus omnia licentiſſimèe, & cum impunitate per- 
mittere? Quid denique Reip. periculoſiue, quam ju- 
fa, & divinis pariter atque humanis legibus con- 

ſentanea, omnique ab ævo à tot viris prudentia ſi- 
mul & imperio illuſtribus ſolenniter ſancita Medico- 
rum Privilegia, quibus, tanquam fixis publica aucto- 
ritate terminis, olim diſtincti fuerunt, & ab Empi- 
ricorum invaſione defenſi, violare; ad liberalis con- 
temptum eruditionis, indeque neceſſario ſuccreſcen- 
tis barbariei inductionem? At eheu! fruſtra fatis 
obnitimur: nimiumque jam dolori indulſimus nil 
tandem profuturo. | 

Veniamus itaque ad lætiorem muneris mei par- 
tem, gratam nempe commemorationem eorum Be- 
nefactorum, qui ſus memores Medicos fecere merendo. 
Ex his, quorum dies hic dicatus eſt memoriæ, alii, 
ſuo quiſque tempore, pridem ex humanis demigra- 
runt: alios Cœlitum indulgentia in vivis adhuc flo- 
rentes conſervat, in majorem Reip. hujuſque Colle- 
gli felicitatem. | 

DefunForum in albo principem ſibi locum jure 

merito vendicat Auguſtiſſimus Fundator HEN RIC us 
octavus, Regum ſæculi ſui Maximus; qui omnia in 
imperio habait, præter ſuimet ipſius imperium: cu- 
juſque in heroicum pectus animum fata infuderant 
tam ſublimi fortunæ parem, præditumque eis virtu- 
tibus, quas nil niſi nimia felicitas unquam potuiſſet 
obſcurare; qui deniq; armis non acrior ſceptri vin- 
dex fuit, quàm in pace ſalutis ſingulorum. Quem 
in finem, Caii, Linacrique, Medicorum ſuorum ſua— 
ſu, ipſum hoc Regale Collegium ſapientiſſimè in- 
ſtituit, multiſque ſimul regiæ gratiæ inſignibus, pri- 
vilegiis ac immunitatibus honorificè munivit: probè 
ſibi conſcius, eo ſe inſtituto, & civium incolumitati, 
ſuique nominis immortalitati optimè conſulere. 


| | Huic 

| Huic ſuccedit filiarum, quas omnino duas relique- 
rat, natu major MARIA, & deinde altera, Sceptre 
loci rerumque capit moderamen ELISA : quarum utra- 
que novis in idem Collegium beneficiis copiosè col- 
latis, oſtendit, ſe non regni tantum, ſed regii etiam 
erga legitimos Medicinæ Profeſſores affectus hæredi- 
tatem ſibi relictam adiifle, _ "=o | 
Hoc Reginarum par immediate conſequitur Ja- 
cozus, tum ejus nominis, tum Britanniarum pri- 
mus Monarcha; qui ſapientiæ gloria, paciſque ar- 
tibus adeo excelluit, ut æmulis ex Regibus nonnulli 
ei Secundi Salomonis, hoc eſt Pacifics agnomen affi- 
xerint. 
Hunc excipit filius CA ROLus primus, Dominus 
meus quondam Clementiſſimus; qui tam innocenter 
vixit, tam juſtè regnavit, tam ſanctè finivit ( glori- 
oſiſſimo Martyrio, à proditoribus nefariis, & pluſ- 
quam Moloſſicæ feritatis regicidis immaniter irroga- 
to, cœlis tandem redditus) ut Principum ætatis ſuæ 
Chriſtianiſſimus æternùm audire mereatur. 


Quem inermem timuerunt arma, 
Armata necavit toga. 
Civibus ceſſit Carolus ceſus. 
Sero cognitum luxit Patria : 
Viventem, hoſtem; mortuum vocavit Patrem, 
Parricidium confeſſa, cum Patrem dixit. 
Jam conjuratæ prodeſt injuria dextre, 
gnum, quem voluit perdere, Roma facit. 


Sanctiſſimus hic Princeps, omnium literatorum 
Patronus, nullum gratiz genus aut ſtudii, quo Col- 
legit hujus dignitatem ac privilegia vel tueretur, vel 
augeret, prætermiſit unquam. Divos 

Divos hoſce Britannicos conſequitur, ex regio 
quoque ſanguine oriunda, Arabella Stuarta, Caroli 
ejuſdem nominis, Lennoxis Comitis, filia unica, quæ 
ſupra ſexum ita optimarum literatum ſtudia eſt am- 
plexa, ut ad veram virtutem ſumma cum laude fibi 
profuerit, & cum illuſtribus prifei ſæculi fœminis ſit 
conferenda, teſte Camdeno. | | 
Recenſitis proximè nominibus ſuccedunt alia pur- 
puratis etiam adnumeranda, nec fine ingratitudinis 
nota nobis nunc filenda, nimirum Caldwellus, è Col- 
leg. Enei Naſi Oxonienſ. M. D. qui ut de Rep. 
bene mereretur ( adſcito in partem honoris Barone 
Lumleio) lectionem Chirurgicam honeſto ſalario in 
Hoc Collegio inſtituit; cujuſque memoriam eo no- 
mine celebrat idem Camdenws in Annal. Anglic. pag. 
390. Item Linacer, Atkinſins , Gulſtonus, Foxius ,” 
Readus, Meverellns, Pagettus, Langhamms, Bid- 
gooans-; qui omnes fuerunt Collegii hujus ſplendi- 
diſſima quondam ornamenta, artiſque Hippocraticæ 
exercitio clariſſimi. 

Hac in claſſe memorandi quoque veniunt HA R- 
VEUS atque HAM Us; quos ſine tacita veneratio- 
ne numquam nominare potui, quorumque utrique 
ingentes ex auro imagines debentur. 

Scilicet Hardei nomen, non cujuſdam de trivio 
Philoſophi ſed Anatomicorum Principis, imo ipſius 
ſapientiæ nomen eſt: ejuſque ingentia in Remp. li- 


terariam merita, tacentibus etiam nobis, ultrò emi- 


cant, omnjumque vel invidentium oculos ſua luce 
præſtringunt, rapiuntque in admirationem quicquid 
eſt in univerſa Europa Eruditorum. Tempeſtive à 
benigniore natura hoc ſæculo productum, inque Sci- 
entiæ naturalis orbe collocatum fuiſſe ſplendid iſſi- 

: | mum 

mum iſthoc medicinæ ſydus videtur; nt lucidis do- 
ctrinæ ſuæ radiis, & veterum Philofophorum erro- 
res detegeret, ſimulque rectiorem per experimenta 
anatomica philoſophandi viam oieriderts futuris.. 
Quippe in rerum univerſitate nil tam ſublime eſt, 
quod à vaſtiſſimo ejus intellecta non comprehendere- 
tur: tam humile nil, quod inſatiabilem effugeret 
curioſitatem. Nos utique luſcioſi homunculi, den- 
ſiſſimis difficultatum ſenticetis altiùs implicati, per 
longas ſyllogiſmorum ambages, per circulos difpu- 
tationum in ſe ſemper redeuntium, veritatem anxiꝰ 
conſectamur, & plerumque Junonis loco, evanidas. 
amplectimur conjecturarum opinionumque nubes. 
Harveo, cogitare & ſcire, quærere ac invenire, idem 
fuit: & certè nihil quod ſcitu dignum exiſtimaſſet, 
reliquit intactum. Hujus admirandæ ſagacitatis do- 
cumenta exiſtunt, Vitalis ille, orbiumque ccœleſtium 
æmulus motus, quo animalium ſanguis, univerſum 
circumfluens corpus, & ad cor, è quo, cen fonte 
ſuo, primùm profluxerat, iterum iterumque rediens, 
in orbem perpetuò movetur; omniumque animal ium 
ex ovo geneſis. Quorum magnalium utrumque feli- 
eiſſimus itle Naturz interpres, non ex alienis obſer- 
vationibus, non & Democriti puteo, ſed ex intimis. 
ipſiuſmet Nature adytis per extiſpicium fbi recluſis, 
omnium mortal ium primus eruit, mundoque candidè 
propalavit, ad tantorum arcanorum detectionem ob- 
ſtupeſcenti. O ſtupendam ingenii perſpicaciam! O- 
divinam Anatomici ſolertiam! Cæterum aliæ adhuc- 
nobis prædicandæ ſuperſunt ſummi hujus Viri lau- 
des, ad negotium in quo nunc verſamur, propius- 
pertinentes. Adeo ad muniſicentiam & largitiones: 
promptus & propenſus fuit Harves noſtro animus, ut 

non ſatis exiſtimans, doctrina ſe ſcriptiſq; ſuis immor- 
talibus univerſo Eruditorum orbi, imo univerſo eti- 
am generi hominum ſui ſæculi benefeciſſe; incredi- 
bili arderet deſiderio poſteros aliter quoque in zter- 
num juvandi. Cui tandem ut, pro facultatum ſua- 
rum modulo, gratificaretur, curas & beneficentiam 
in inclytum iſthoc Collegium prudentiſſimè convertit 
fixitque: certo præſciens, omnium quæ in iſtam So- 
cietatem collocaturus erat, beneficiorum fructus ex- 
inde per poſteritatis ſeriem inoffenſo curſu deſcenſu- 
ros. Conſilio itaque cum Collegarum præcipuis 
communicato, ſumptoque ab ZXdificiis exordio ; ut 
laxins & pro dignitate ſua habitaret Philoſophia, 
ære ſuo, propriiſque impenſis, novum Senaculum, 
& magnificè extruendum, & eleganti ſupellectile in- 
ſtruendum curavit : altiuſque productis parietibus 
ſpatioſam ſuperimpoſuit Bibliothecam atque Muſæ- 


um, exquiſitiſſimis non hominum modo, fed etiam 


Naturæ operibus locupletatum. Quæ omnia, intra 
non multos ab munificentiſſimi Fundacoris exceſſu, 
fatali illo incendio, quo nobiliſſimum hoc univerſi 
orbis Emporium in cineres tam celeri ruina redactum 
fait, ut una nox aut altera inter urbem” maximam 
fluxerit & nullam, proh dolor! omnia perierunt. 
Idem indulgentiſſimus tam Artis noſtræ, quam omni- 
um ejus Orgiis rite initiatorum parens, quam jam 
ſumma ſenectute confectus, diem quo ſibi hinc ad 
meliora migrandum, appropinquare ſentiret; ut ma- 


jora adhuc paternæ in nos charitatis poſt ſe relinque- 


ret indicia, quicquid ædium atque fundorum a patre 
ſibi jure hæreditario obvenerat, id totum ultima vo- 


luntate Collegio dedit. & in perpetuum poſſidendum 


conſignavit; verbo dicam, nos hæredes ex eſſe con- 
ſtituit. 

ſtituit. O ſtupendam, & vel generoſiſiimis Regibus 
invidendam largitatem 


Quo carmine dignam, 
Quo ſatis ore tuis famam virtutibus addamꝰ 


Certè nullo : effeciſti enim, Harvee, ut nos vivere- 
mus & moreremur ingrati; & candori animæ tuæ 
convenit, ſilentio ignoſcere ab tuorum meritorum 
exceſſu indicto. 

Ab Harvæo itaque ſermonem transfero ad ejus chm 
eruditionis, tum liberalitatis comparem, Hamann, 
quem alterum Collegii noſtri & lumen & columen 
meritò agnoſcimus ſuſpicimuſque. Excellentiſſimi 
hujus Viri ſi omnigenam doctrinam, ſi eximiam hu- 
manitatem, animumque aliorum æquè ac ſuis uſibus 
dicatum & addictum ; fi denique comitatem, aper- 
tamque frontem, in amicis excipiendis, 11 prompti- 
tudinem in juvandis, fi fidelitatem & nudam plane 
ſinceritatem in colendis, fi candorem in æſtimandis, 
pro merito prædicare quis ſuſtineret; profectò is fru- 
{tra eſſet, ingeniique vires, licet pluſquam modicas, 
incaſſum fatigaret. Relicto igitur tam vaſto argu- 
mento, equidem paucis referam, quibus nos, quan- 
tiſque beneficiis Hamæus 5 av ß, E“. de 
devinxerit. Ante annos quinquaginta & ſex circiter 
(animns meminiſſe horret, lutluque reſugit .) quum per 
viſcera Britanniz noſtræ ſæviebat belli civilis incen- 
dium; quum omnia hac in urbe, imo per totam in- 
ſulam meceſta erant, turbida, confuſa, perduellium- 
que furori atque rapinz ſubjecta; quumque miſeria- 
rum noſtrarum complemento nihil deeſſe videbatur, 


præter omnimodam gentis univerſæ deletionem: in 

hoe luctuoſo Reip, ſtatu, inquam, contigit forte, ut 
alia inter loca ſacris uſibus dedicata, noftri quoque 
Collegii ædes cum fundis auctioni haſtæ exponerentur: 
Hujus vero rei indigtiatione vehementer perculſus 
Hamens, mox ingenti pecuniæ ſuz ſumma in ædium 
redem ptionem erogata, eas a ſacrilega cujuſdam im- 
poſtoris uſurpatione vindicatas gratis reſtituit Colle- 
gio ; idque antequam cuivis Collegarum ſuum ea de 
re conſilium patefeciſſet; haud Agnarus, præſentibus 
maxime nec din libratis heneficiis candide liberalitatis 


genium ineſſe. Quo fant beneficio nil Collegio grati- 


us, nit opportunius obtigit unquam. Sed ulteriùs 
adhuc Vindicis noſtri munificentia proceſſit. Quippe 
beatiſſimus ſenex haud exiguam magnifici hujus Adi- 
ficii deinde exſtructi partem curavit ſuis impenſis ad- 
ornandam; annuos Societatrs proventus plurimùm 
auxit; & cum jam inſtare ſibi extrema fentiret, li- 
bros ſuos, maxima pro parte, Bibl iothecæ heic au- 
gendæ teſtamento legavit. En illuſtriſſimum benig- 
nitatis exemplum vobis, qui divitiarum affluentia 
floretis imitandum. Tu verò felix, Hamæe, qui po- 
ſteris illud proponendo, nomen tibi comparaſti, quod 
nulla vetuſtas obruet, nulla unquam obſcurabit ob- 

Hic piaculare ſcelus foret, inhonoratum præterire 
ingens illud utriuſque fortunæ exemplar, C a R O- 
I. UM II. Auguſtiſſimum Britanniarum Monarcham; 
cujus prudentiæ viſum fuit, omnia hujus Collegii 
jara, immunitateſque omnes & privilegia, ab regits 
Anteceſſoribus ſuis conceſſa, ſuprema Auctoritate 


confirmare: quique exemplo ſuo terris oſtendit, 


quanto meliùs clementia & amore imperium cuſtodia- 


tur, quam armis. 


Neque 


1191 

Neque oblivioni tradendus eſt Nobiliſſimus 1Hu- 
ſtriſſimuſque D. D. Henricus Dornavariæ, vulgo 
Dorceſtriæ Marchio : Vir magis doctrina, eximioque 
ſuo in philoſophiam ſtudio, quam ſupremis purpuræ 
Britannicæ honoribus illuſtris. Qui ubi fœcundiſſi- 
mum ingenium, ſicut aliis omnibus Scientiarum tan- 
to faſtigio dignarum generibus, ita & ſacræ etiam 
Medicine arcanis ac myſteriis ad miraculum uſque 
excoluiſſet; nil infra ſublimem illam, qua inter pri- 
mi ordinis Nobilitatem tantoperè eminebat, dignita- 
tem efſe reputans, nomen ſuum inter præcipuos artis 
noſtræ Myſtas cenſeri; in hujus Collegii Societatem 
cooptari voluit : ut gratiam & beneficium, cum ipſe 
conferret, accepiſſe videretur; utque deinceps mu- 
nera in nos modeſtius, & tanquam jure conſortionis 
conferret. Qua utique generoſa ſui demiſſione, ni- 
hil de proprio detraxit ſplendore, ſingulis autem 
Collegarum honoris quamplurimum adjecit. In fa- 
mil iam ſe noſtram inſeruit, ut eam ad altiorem au- 
Qoritatis pariter ac exiſtimationis gradum eveheret ; 
utque exemplo ſuo demonſtraret, Qudm glorioſa res 
fit Nobilitas Muſarum conjugio illuſtrata. Eodemque 
tempore quo receptus fuit Socr#s, ne quid ineſſet 
vacuitatis in Muſe: Harveani pluteis, eos quamplu- 
rimis chm veterum, tum recentiorum Scriptorum 
optimæ notæ voluminibus, magno ſumptu ſuo com- 
plendos curavit. Quem, eheu! theſaurum, una cum 
ipſo Muſæo, aliiſque omnibus Collegii ædificiis, lu- 
ctuoſiſſima illa, quam modo deflebam, conflagratio 
Londinenſis horrendo flammarum diluvio abſorpſit. 
Munere veruntamen iſto hic Medicorum Nobiliſſi- 
mus, Nobiliumque Eruditiſſimus, æternitatem famæ 
conſecutus eſt. 

- Tdem Heros, ab exilio terreno in patriam cœle- 
ſem revocatus, unicam filiam reliquit ſibi ſuperſti- 
tem. Dominam dico GRATIAM PIERPONT, He- 
roinam, cam paternæ liberalitatis, tum immenſarum 
divitiarum hæredem: quæ ut vita defuncti patris vo- 
luntatem ultimam religiosè exequeretur, ingentem, 
quem ia ſua is Bibliotheca repoſuerat, ſelectiſſimorum 
librorum theſaurum noſtro huic Collegio ingenuè do- 
navit. Donum quidem vel ipſis Regibus inviden- 
dum, multiſque aureorum millibus æſtimatum: ſed 
ſi reſpectus ad ſublimem ſeu dignitatem, ſeu genero- 
ſitatem largitoris habeatur, prorſus inæſtimabile: 
idemque ſpero equidem ad ſeriſſimos uſque poſteros 
his in ædibus manſurum, & patris omnigenæ ſcientiæ, 
& filie rariſſimi erga literarum cultores amoris mo- 
numentum. 
Mecænatum noſtrorum qui mortalitatem pridem 
exuerunt, agmen claudit opulentiſſimus Dominus 
JoHANNES CUTLERUS, Baronetti, Equitiſque Au- 
rati dignitate a ſereniſſimo Regum digniſſimè inſig- 
nitus; & (quod multo magis honorificum eſt | mag- 
nifici hujus, in quo nunc tam, commode, tam deco- 
re conſedemus, Theatr: Anatomic: fundator. Vir 
quidem maximis fortunæ muneribus affluens, ſed 
plus Virtuti ſemper tribuens, quam divitiis : quas 
non in ſuperfluæ inſtrumenta luxuriæ, non in præ- 
petibus alis fogientium voluptatum lenocinia; ſed 
in æternum duratura patriæ ornamenta, nobiliſſi- 
moſque Reip. literariæ uſus profundere amabat. Et 
laus iſta etiam poſt fata eum fequitur, neminem mu- 
nificentiæ virtutem, aut nodleſtius, aut felicius un- 
quam exercuiſſe. Hujus rei en vobis exemplo ſe of- 
fert nobiliſſimum hoc totius Europæ 7 heatrum Ana- 

tamicum ; cujus fi a conſtructione, ſimul ali- 
orum omnium ſaluti, fimul ſuo honori ſapientiſſimè 
roſpexit. Feret enim (auguror) multam ætatem 
hxc fabrica, & gloriæ plenum Autorem deducet ad 5 
poſteros. Atque is demum verus eſt honos, quem By, 
ii ſoli acquirunt, qui benefaciendo nomen decuſque 
ſic adipiſcuntur, ut nemo unquam fine ardore, tact 
toque ſenſu gratitudinis meminiſſę illorum poſſit. 
Enumeratis jam tandem, ut per feſtinationem li- 
cuit, nominibus eorum ex Fautoribus noſtris, qui ex 
procellis & tempeſtatibus humanæ vitæ, in felicitatis 
æternæ portum jam appulere; ſequitur, ut hodie vi- 
ventium quoque gratiam ac M:iyanoremeizy ea qua 
decet animi devotione recognoſcamus. Hi autem 
omnino duo ſunt, qui in labantis jam tum Collegii 
tutamen & fulcimentum, ſuos quaſi humeros ſtrenuè 
appoſuerunt. Alter eſt ampliſſimus illuſtriſſimuſque 
D. D. Ca RolLus Comes Rad noris, & a ſecretis Con- 
ſiliis ANN ſereniſſimæ Britanniarum Reginæ. Vir 
ſicuti perantiqua generis nobilitate, ſupremiſque pur- 
puratorum honoribus; ita & virtutum tanto faſtigio 
dignarum comitatu inſignitus. Alter item ab ipſa- 
met natura, faventiumque nativitati ejus aſtrorum 
influxu, ad magnæ fortunæ cultum formatus: cui 
EDMUNDUS BoOULTERUS nomini eſt, quique fociat4 
cum Comite largitate nos æquè obſtrinxit. Ambo 
laudati modo Cutleri, qui Theatrum hoc Anatomi- 
cum nobis gratuito extruxit, hæredes meritiſlimi : ac 
veluti uno heroicz' generoſitatis fpiritu animati, ſt- 
mul Theatri Cutleriani deſecrationi tempeſtivè obvi- 
am euntes, ſimul ſodalitii hujus future revireſcentiæ 
ac proſperitati conſulentes: ex ingenti pecuniarum 
ſumma ipſis a nobis debita, pluſquam quatuor 1 
| ; libra= 

librarum Sterlingarum liberè remittendo, impenden- 
tem capitibus noſttis ruinam intercepere. Quo ſand 
lytro nil Collegio felicius, opportunius nil unquam 
oObvenit: nec his qui ſic ſervarunt, minus debetur ho- 
noris & gloriæ, quam ſi illud primitùs condidiſſent. 
O animos divinæ cùm benignitatis, tum providentiæ 
- xmulos! O lætam rerum noſtrarum cataſtrophen ! O 
immenſa bonitas, qua non ingrati videamur, ſed op- 
preſſi ! Quod ſolum noſtræ opis eſt, huic Mecænatum 
pari gratias agimus, verùm ita ut apud Deum faci- 
mus, ſentiendo copioſiùs quàm loquendo. | 
Et nunc tandem penſo meo ac munere utcunqʒ per- 
acto, ſupereſt tantùm ut cenſuræ ſeveritatem officio- 
se deprecer. Oro itaqz atq; per amicitiæ ſacra, per 
jura conſortii obteſtor vos, College amantiſſimi, ne 
mihi culpæ fit Benefactores tam laude dignos tam in- 
dignè laudaſſe: in quorum encomiis honeſtius duxi 
me infacundum & rudem præſtare, quam Præſidum 
optimi mandatis immorigerum eſſe. Te denique, 
Præſtantiſſime Preſes, ſabmiſse, debitaque cum reve- 
rentia obſecro, ut pro innata genio tuo lenitate, pro 
ſingulari morum ſuavitate, qua omnes demereris, in- 
genioli mei ſenii incommodis, ac inclementia fortunæ 
jam haud parum retuſi, delictis ſit tua facilitas ali- 
quid præſidii. Optoqʒ ut auſpiciis tuis, prudentiqʒ 
moderamine, ac exerta in refractarios auctoritate, 
vulnera per ſeditioſos dudum jam Collegio inflicta, 
breviq; in gangrænam degeneratura, maturè coalef- 
cant, conſolidentur, ſanentur: idq; in Der ter Opt. 
Max. gloriam, Reip. utilitatem, Artium nobiliſſimæ 
refloreſcentiam, impoſtorum qui eſſe ſe Medicos fal- 
$0 venditant coertionem, tuiq; nominis immortali- 
tatem. 115 | . 

